CELEX: 62015TB0522
Language: et
Date: 2015-12-15 00:00:00
Title: Kohtuasi T-522/15: Üldkohtu 15. detsembri 2015. aasta määrus – CCPL jt versus komisjon (Ajutiste meetmete kohaldamine — Konkurents — Keelatud kokkulepped — Toiduainete pakendamine jaemüügiks — Trahvide määramise otsus — Pangagarantii — Täitmise peatamise taotlus — Fumus boni iuris — Kiireloomulisus — Huvide kaalumine)

29.2.2016   
            
            
               ET
            
            
               Euroopa Liidu Teataja
            
            
               C 78/20
            
         Üldkohtu 15. detsembri 2015. aasta määrus – CCPL jt versus komisjon
   (Kohtuasi T-522/15) (1)
   
   ((Ajutiste meetmete kohaldamine - Konkurents - Keelatud kokkulepped - Toiduainete pakendamine jaemüügiks - Trahvide määramise otsus - Pangagarantii - Täitmise peatamise taotlus - Fumus boni iuris - Kiireloomulisus - Huvide kaalumine))
   (2016/C 078/30)
   Kohtumenetluse keel: itaalia
   
      Pooled
   
   
      Hagejad: CCPL – Consorzio Cooperative di Produzione e Lavoro SC (Reggio Emilia, Itaalia), Coopbox group SpA (Reggio Emilia), Poliemme Srl (Reggio Emilia), Coopbox Hispania, SL (Lorca, Hispaania), Coopbox Eastern s.r.o. (Nové Mesto nad Váhom, Slovakkia) (esindajad: advokaadid S. Bariatti ja E. Cucchiara)
   
      Kostja: Euroopa Komisjon (esindajad: F. Jimeno Fernandez, A. Biolan ja P. Rossi, hiljem F. Jimeno Fernandez, P. Rossi ja L. Malferrari)
   
      Ese
   
   Nõue peatada komisjoni 24. juuni 2015. aasta otsuse C (2015) 4336 lõplik, Euroopa Liidu toimimise lepingu artikli 101 ning EMP lepingu artikli 53 kohase menetluse kohta (juhtum AT.39563 – toiduainete pakendamine jaemüügiks) täitmine osas, milles hagejaid kohustatakse trahvi kohese sissenõudmise vältimiseks esitama pangagarantii või neile määratud trahvisumma deponeerima.
   
      Resolutsioon
   
   
               1.
            
            
               Peatada hagejate CCPL – Consorzio Cooperative di Produzione e Lavoro SC, Coopbox group SpA, Poliemme Srl, Coopbox Hispania, SL ja Coopbox Eastern s.r.o. kohustus esitada Euroopa Komisjoni kasuks väljastatud pangagarantii neile komisjoni 24. juuni 2015. aasta otsuse C (2015) 4336 lõplik, Euroopa Liidu toimimise lepingu artikli 101 ning EMP lepingu artikli 53 kohase menetluse kohta (juhtum AT.39563 – toiduainete pakendamine jaemüügiks) artiklis 2 määratud trahvide viivitamatu sissenõudmise välistamiseks, tingimusel, et:
               
                           —
                        
                        
                           ühe kalendrikuu jooksul alates käesoleva määruse teatavakstegemist ja seejärel iga kolme kuu pärast kuni otsuse tegemiseni põhiasjas, nagu ka iga niisuguse sündmuse asetleidmisel, mis võib mõjutada hagejate tulevast suutlikkust tasuda neile määratud trahve, esitavad hagejad komisjonile kirjalikult üksikasjaliku aruande kontserni CCPL ümberkujundamiskava rakendamise kohta ja tulude kohta, mis on saadud kontserni vara müügist nii selle kava täitmisel kui „väljaspool” seda kava;
                        
                     
                           —
                        
                        
                           hagejad maksavad komisjonile viivitamatult pärast nimetatud müügitehingu teostamist 5 miljonit eurot; samuti maksavad nad komisjonile viivitamatult pärast selle tekkimist kogu tulu, mis nad saavad osaluste Refincoopis, Erzelli Energias ja Smec’is kavandatud võõrandamisest.
                        
                     
         
               2.
            
            
               Otsustada kohtukulude kandmine edaspidi.
            
         
      (1)  ELT C 354, 26.10.2015.